Diari Oficial de la Generalitat Valenciana


Sumari del DOGV 1120, del 04-08-1989 (1989/814801)

ORDRE de 1 de juliol de 1989, de la Conselleria de Treball i Seguretat Social, per la qual s'estableixen mesures d'ocupació temporal destinades a aturats de llarga duració, majors de 25 anys.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/07/01/(1)/dof/vci/html**

### Dades del document

Número de DOGV
:   1120

Data del DOGV
:   04-08-1989

Secció del DOGV
:   DISPOSICIONS GENERALS

Número del document
:   1989/814801


Data del document
:   01-07-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre d'1 de juliol de 1989, de la Conselleria de Treball i Seguretat Social, per la qual s'estableixen mesures d'ocupació temporal destinades a aturats de llarga duració, majors de 25 anys.  
El programa d'ocupació temporal destinat a desocupats majors de 50 anys i aturats de llarga duració, establit pel Decret 57/88, de 25 d'abril del Consell de la Generalitat Valenciana (DOGV de 2 de maig de 1988) i desenvolupat per a l?exercici de 1988 per l?Ordre de 3 de maig de 1988 (DOGV de maig de 1988) en el marc dels programes de suport a creació d'ocupació del PEV- II (1988-1991), necessita per als desplegament d'enguany la introducció d'algunes modificacions, d'acord amb les noves mesures de protecció social introduïdes en l?àmbit de la protecció de la desocupació, Reial Decret Llei 3/1989, de 31 de març (BOE d?1 d'abril 1989) i correlativament d'acord amb les orientacions del Fons Social Europeu referents a les regions de l?objectiu número 1 on es facilitaran ajudes a la contractació en activitats productives a favor de desocupats de llarga duració, majors de 25 anys (Proposta de Reglament del Consell (CEE) qual es formulen les disposicions d'aplicació del Reglament.  
(CEE) núm. 2052/88 pel que fa al Fons Social Europeu)  
En virtut d'això, segons la Disposició Final primera del Decret 57/1988, de 25 d'abril, del Consell de la Generalitat Valenciana i fent ús de les facultats que confereix la Llei 5/1983, de 30 de desembre de Govern Valencià (DOGV núm. 138 de 30 de desembre de 1983) i el Decret 36, 1988, de 21 de març, del Consell de la Generalitat Valenciana, pel que s'aprova el Reglament Orgànic i Funcional de la Conselleria de Treball i Seguretat Social (DOGV núm. 802 de 13 de 1988).  
ORDENE:  
Article 1r  
Es dota amb la quantia de 39.754.746 de ptes., a càrrec del pressupost de la Conselleria de Treball i Seguretat Social de l?exercici 1.989 en la línia de subvenció 407/000/89, un programa d'actuació sobre la desocupació dirigit a desocupats de llarga duració, majors de 25 anys que estiguen inscrits, almenys dotze mesos en les Oficines de Col·locació, en col·laboració amb les Corporacions Locals i Institucions sense intenció de lucre, de la Comunitat Valenciana.  
Article 2n.  
La Conselleria de Treball i Seguretat Social subvencionarà els contractes de treball de duració igual o superior a sis mesos que les Corporacions Locals o Institucions sense intenció de lucre, duguen a terme en el marc de projectes d'actuació (obres i/o serveis d'utilitat social), a realitzar en règim de gestió directa i en l?àmbit de llurs competències.  
Els contractes de treball hauran de pertocar a desocupats de llarga duració, majors de 25 anys. En qualsevol cas, les actuacions hauran de generar un mínim de tres llocs de treball en els termes establits en aquesta disposició, a mes d'aportar una efectiva utilitat social.  
Article 3r  
La quantia de les subvencions no ultrapassaran, en funció del cost efectiu corresponent a cada contracte, la quantitat de 350.000 ptes. per cada lloc de treball que siga ocupat un mínim de sis mesos, sota qualsevol forma de contractació vigent, sempre que reunesca els requisits exigits en l'article anterior.  
Aquesta quantia podrà ser augmentada a 700.000 ptes. si la duració dels contractes és igual o superior al període d'un any, o bé, amb caràcter d'excepcionalitat, per a aquells contractes de duració d'edat superior a 50 anys.  
El caràcter excepcional vindrà establit, quan al/els treballador/s a contractar, no li arriben les mesures establides pel Reial Decret Llei 3/1989, de 31 de març, de mesures addicionals de caràcter social.  
Article 4t.  
Les Corporacions Locals i Entitats sense intenció de lucre que desitgen acollir-se als beneficis establits en aquesta Ordre, caldrà que insten sol·licitud segons model annex, en la Direcció Territorial de la Conselleria de Treball i Seguretat Social de la seua província respectiva.  
El termini per presentar sol·licituds serà de dos mesos comptadors des de l?endemà de la publicació d'aquesta disposició al DOGV.  
Article 5é  
A la sol·licitud s'haurà d'adjuntar Memòria explicativa de l'actuació on caldrà que estiguen recollits els aspectes següents:  
a) Determinació concreta de l'obra o servei, denominació oficial o qualsevol altra que l?identifique singularment en l?àmbit de projectes de superior envergadura.  
b) Dates d'inici i final previstos.  
c) Cost total de la mà d'obra pressupostada, segons Conveni Col·lectiu aplicable en cada cas.  
d) Desocupats de llarga duració, majors de 25 anys a contractar.  
e) Desocupats de llarga duració, majors de 50 anys a contractar.  
f) Resultats que s'espera obtenir en equipament, infrastructura i serveis, al terme de l'actuació projectada.  
Article 6é  
Les Direccions Territorials de la Conselleria de Treball Seguretat Social instruiran i resoldran els expedients presentats, accedint en tot o en part o denegant allà sol·licitat, se perjudici del que disposa la vigent Llei de Pressupostos de la Generalitat Valenciana i en la Llei d'Hisenda Pública Valenciana.  
Contra l'acord de les Direccions Territorials de la Conselleria de Treball i Seguretat Social es podrà interposar recurs d?alçada davant el Director General d'Ocupació i Cooperació, en els termes i terminis previstos en la vigent llei de Procediment Administratiu.  
Article 7é  
El procediment per al pagament de les subvencions es d terminarà en la mateixa resolució, i en tot cas els pagaments seran lliurats si més no en dos terminis:  
1. Un primer termini, del 60% de la quantia total, a l'inici de les relacions laborals objecte de subvenció, per a la qual cosa s'aportaran còpies dels documents acreditatius següents:  
1.1. DNI i tarjetes de les Oficines de Col·locació on cor te l'antiguitat de la inscripció en aquestes dels treballadors contractats.  
1.2. Contractes visats per les Oficines de Col·locació corresponents.  
1.3. Documents d'alta i/o afiliació i alta en la Seguretat Social dels treballadors contractats.  
2. El 40% restant es lliurarà aportant-hi la documentació següent:  
2.1. Còpia de la comunicació al treballador del cessament per finalització de contracte o la seua conversió en altre contracte de superior duració.  
2.2. Comunicats de baixa en la Seguretat Social dels treballadors que hagen finalitzat llur relació amb la Institució sol·licitant.  
3. El procediment per al pagament de les subvencions quan siguen les Corporacions Locals les destinatàries, es durà a terme d'acord a l'article 30 de la vigent Llei de Pressupostos de la Generalitat Valenciana, havent de ser justificats els successius pagaments, mitjançant la documentació exigida en els apartats 1 i 2 precedents.  
Cas de produir-se el cessament d'algun treballador abans de finalitzar el període de vigència del contracte, en el termini d'un mes a partir de la seua baixa, haurà de ser substituït per altre de les mateixes característiques fins completar l?esmentat període.  
Si per circumstàncies alienes a la Corporació Local o Institució beneficiària, no fóra possible realitzar aquesta substitució, es minorarà proporcionalment la quantia subvencionada, al període meritat pel treballador que haja cessat abans de la finalització del contracte.  
Article 8é  
La destinació de les subvencions regulades per aquesta Ordre a comeses distintes de les especificades, encara que ho siguen de caràcter social, donarà lloc a la revocació de la resolució per la qual es concedien aquelles.  
Igualment donarà lloc a aquesta revocació qualsevol infracció greu en l?ordre laboral referida a les contractacions objecte de subvenció a l'empar dels beneficis en aquesta disposició establits.  
Els expedients de revocació s'instruiran i resoldran per les mateixes Direccions Territorials de la Conselleria de Treball i Seguretat Social que concediren les subvencions i contra les resolucions de revocació es podrà interposar recurs d'alçada en els termes de l'article sisé.  
Article 9é  
Els serveis tècnics de la Conselleria de Treball i Seguretat Social podran inspeccionar les obres i serveis realitzats a l?empar d'aquesta norma per tal de comprovar-hi l?adequació  
Article 10  
El control de les ajudes concedides a l'empara d'aquesta Ordre correspondrà a la Conselleria de Treball i Seguretat Social, en les Direccions Territorials de la qual, els agents social signants del PEV- II, podran emetre els informes que creguen avinents en tots i en cadascun dels expedients.  
Posteriorment se'n farà trasllat a la Comissió de Seguiment del PEV- II, creat per Decret del Consell de la Generalitat Valenciana 8/1989, de 25 de gener per a llur coneixement i consideració.  
DISPOSICIONS ADDICIONALS  
Primera  
Després de notificada la Resolució per la qual es concedeixen les ajudes als Organismes sol·licitants, aquestos disposaran d'un termini de dos mesos per realitzar les contractacions a que s'hi fa referència.  
Segona  
Les ajudes establides en aquesta disposició es concediran sempre que haja disponibilitat pressupostària suficient per a la seua atenció.  
DISPOSICIO FINAL  
Aquesta Ordre vigirà l'endemà de la publicació al DOGV.  
València, 1 de juliol de 1989.  
El Conseller de Treball i Seguretat Social,   
MIGUEL DOMENECH PASTOR  
ANNEX


Còpia Permalink ELI